Ράιαν Μπάμπελ

Ο Ράιαν Γκούνο Μπάμπελ (Ryan Guno Babel, 19 Δεκεμβρίου 1986) είναι Ολλανδός ποδοσφαιριστής που αγωνίζεται αυτό τον καιρό στη Γαλατασαράι. Μπορεί να αγωνιστεί ως επιθετικός ή αριστερός μέσος.

Ξεκίνησε την καριέρα του στον Άγιαξ το 1998, καταφέρνοντας να ανελιχτεί από τα τμήματα υποδομής του ολλανδικού συλλόγου στην πρώτη ομάδα. Αγωνίστηκε τρεις σεζόν με την πρώτη ομάδα πριν πάρει μεταγραφή για τη Λίβερπουλ στα μέσα του 2007, όπου, υπό τις οδηγίες τριών διαφορετικών προπονητών, απέτυχε να πείσει για τις ικανότητές του, μην μπορώντας να βρει θέση βασικού στην πρώτη ομάδα του συλλόγου του αγγλικού λιμανιού. Πουλήθηκε στη Χόφενχαϊμ τον Ιανουάριο του 2011 με ένα ποσό κοντά στο μισό αυτού που δαπάνησε η Λίβερπουλ για να τον αποκτήσει από τον "Αίαντα". Αποτελεί μέλος της Εθνικής Ολλανδίας από το 2005, και έχει εκπροσωπήσει τη χώρα του σε όλες τις ηλικιακές κατηγορίες.

 Πρώιμη Καριέρα 
Μεγάλωσε στη συνοικία Μπάιλμερμερ του Άμστερνταμ και έδειχνε ενδιαφέρον για το ποδόσφαιρο από μικρή ηλικία. Εμπνεόμενος από τα τοπικά ποδοσφαιρικά ταλέντα, όπως ο Ρουντ Γκούλιτ και ο Φρανκ Ράικαρντ, έπαιξε στις τοπικές νεανικές ομάδες Σ.Φ. Ντίεμεν και Φόρτιους.Biography , Babelofficial.com. Retrieved on 9 February 2009. Το 1997 πήγε σε δοκιμαστικά νεαρών παικτών που διοργάνωνε ο Άγιαξ. Κατάφερε να περάσει τον πρώτο γύρο δοκιμών, αλλά απέτυχε να προχωρήσει παραπέρα. Παρόλα αυτά, την επόμενη χρονιά ο Άγιαξ τον δέχτηκε και αγωνίστηκε τη σεζόν 1999–00 με την ομάδα Δ1 του συλλόγου της ολλανδικής πρωτεύουσας. Έχοντας περάσει από τις ομάδες Γ1, B1 και A1 του συλλόγου, υπέγραψε το πρώτο του επαγγελματικό συμβόλαιο τον Ιανουάριο του 2004.

 Συλλογική Καριέρα 
 Από τον Άγιαξ στην Λίβερπουλ 
Ξεκινά την επαγγελματική του καριέρα στον Άγιαξ. Σημειώνει 14 τέρματα σε 4 σεζόν και κατακτά το Πρωτάθλημα Ολλανδίας το 2004. Συμμετέχει επίσης στο Τσάμπιονς Λιγκ, όπου σημειώνει δύο γκολ.

Σύντομα γίνεται περιζήτητος από τις ευρωπαϊκές ομάδες και μετακομίζει το 2007 σε ηλικία 21 ετών στη Λίβερπουλ με αντάλλαγμα 17 εκατομμύρια ευρώ. Συμμετέχει τότε σε 133 αγώνες και σημειώνει 23 τέρματα σε τρεις σεζόν με τη φανέλα του αγγλικού συλλόγου, αλλά ο Ραφαέλ Μπενίτεθ προτιμά τις περισσότερες φορές στη θέση του τον Φερνάντο Τόρρες ή τον Ντιρκ Κάιτ.

 Χόφενχαϊμ, ένα νέο ξεκίνημα 
Τον Φεβρουάριο του 2011, ενώ η Λίβερπουλ (μακριά από τον καλό της εαυτό, όντας σε απόσταση μεγαλύτερη των 15 βαθμών από τις πρώτες θέσεις της βαθμολογίας) επιθυμεί να επιταχύνει την έλευση του Ουρουγουανού επιθετικού Λουίς Σουάρες (επίσης προερχόμενος από τον Άγιαξ, μεταγράφεται στη νέα και φιλόδοξη γερμανική ομάδα της Χόφενχαϊμ για ένα ποσό κοντά στα 7 εκατομμύρια ευρώBabel à Hoffenheim. , www.lequipe.fr.

 Διεθνής καριέρα 
 Στην εθνική ομάδα 
Στην πρώτη του συμμετοχή με τους Ολλανδούς απέναντι στη Ρουμανία, στις 26 Μαρτίου 2005, πετυχαίνει το δεύτερο τέρμα της ομάδας του (νίκη 2–0).

Τον Μάιο του 2008, επιλέγεται στην 23μελή αποστολή της Ολλανδίας που θα πάρει μέρος στο Euro 2008 που λαμβάνει χώρα στα γήπεδα της Αυστρίας και της Ελβετίας, αλλά ένας τραυματισμός στον αστράγαλο τον αποτρέπει από τη συμμετοχή στη συγκεκριμένη διοργάνωση. Αντικαθίσταται από τον Καλίντ Μπουλαρούζ.

 Στην εθνική ελπίδων 
Στον τελικό του Ευρωπαϊκού Πρωταθλήματος Ελπίδων του 2007 που γινόταν στη χώρα του, σημειώνει το δεύτερο τέρμα της ομάδας του απέναντι στη Σερβία (νίκη 4–1). Ήταν ένας εκ των πρωταγωνιστών της καλής πορείας της ομάδας του στη διοργάνωση.

 Τίτλοι 
 Νικητής του Πρωταθλήματος Ολλανδίας το 2004
 Νικητής του Κυπέλλου Ολλανδίας το 2006
 Νικητής του Σούπερ Καπ Ολλανδίας το 2005 και το 2006
 Νικητής του Ευρωπαϊκού Πρωταθλήματος Ελπίδων του 2007 με την Ολλανδία

 Παραπομπές 

 Εξωτερικοί σύνδεσμοι 

 Προφίλ στο Liverpoolfc.tv 
 Προφίλ στο LFCHistory.net
 Προφίλ στο ESPN 

Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Χόφενχαϊμ 1899
Κατηγορία:Ποδοσφαιριστές Κασίμπασα Σπορ Κουλουμπού
Κατηγορία:Ποδοσφαιριστές Αλ Αΐν ΦΚ
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Γαλατασαράι
Κατηγορία:Επιθετικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές ολυμπιακής ομάδας Ολλανδίας
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ20
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ολλανδοί ποδοσφαιριστές στο εξωτερικό
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές στους Θερινούς Ολυμπιακούς Αγώνες 2008